  Майя Бывальцева Элькунын удмурт лулчеберетъя «Даур гур» IV фестиваль-вожвылъяськон ортчоз. Туэ со крезьгурчилэн Геннадий Корепанов-Камскийлэн вордскемез дырысен 90 ар тырмонлы сӥземын луоз, ивортэ Удмуртиысь Калык творчествоя юртлэн пресс-службаез. Быдэс ар ӵоже фестиваль улсын пӧртэм ужрадъёс ортчозы: творчествоя пумиськонъёс, вожвылъяськонъёс, адӟытонъёс, мастер-классъёс, концертъёс но мукет Фестивальлы кутскон сётозы 14-тӥ оштолэзе 14 часын Ижкарын Калык творчествоя юртын. Концертэ азьвыл аръёсысь вормисьёс пыриськозы: Кияса ёросысь «Ерпечкаос» ансамбль, Дэри ёросысь кырӟанъя но эктонъя «Марӟан» ансамбль, Шаркан ёросысь арганчиослэн «Шуд» ансамбльзы но мукетъёсыз. Нимысьтыз саклык висъяськоз туала удмурт лулчеберетлы. Сцена вылэ пӧртэм ӧръёсын асьсэды быгатыса возьматӥсь крезьгурасьёс потозы. Соос пӧлын калык эктонъя «Чебеляй» студия, арганчиослэн «Кармыж уӵыос» ансамбльзы, Богдан Анфиногенов, пиослэн «Ингур» ансамбльзы, Марина Галичанина но мукетъёсыз. Нимысьтыз ӧтем куноос — «Брангуртысь песянайёс». Удмурт лулчеберетъя фестиваль нырысьсэ 2012-тӥ арын ортчиз но кык арлы одӥг пол радъяське. 2016-тӥ арын солы «Даур гур» ним сётӥзы Тегъёс: Лулчеберет Ижкар Удмуртия удмуртъёс крезьгур  